Кинг Джордж V () са серия британски линейни кораба. Последващо развитие на линкорите от типа „Орион“. Даденият тип линейни кораби са проектирани в рамките на корабостроителната програма от 1910 г. Средната стойност на един линкор от този типа съставлява 1 945 200 фунта стерлинги. Общо в рамките на програмата, в периода 1911 – 1913 г., са построени четири кораба от този тип. Всички те активно се използват в годините на Първата световна война, в т.ч. всичките четири вземат участие в Ютландското сражение. Един линкор – „Одейшъс“ – загива в началото на войната, на 27 октомври 1914 г., от мина в района на остров Тори. Службата им в следвоенните години е сравнително недълга: в съответствие с Вашингтонския морски договор от 1922 г. линкорите са снети от въоръжение в периода 1923 – 1926 г.